wickkiey/tamil-wikipedia-chunked huggingface dataset:
# ஈரோடு தமிழன்பன்

## வெளியாகியுள்ள நூல்கள்

| *தமிழன்பன் கவிதைகள்* | கவிதை | மரபுக்கவிதைத்தொகுதி |  |  |
| --- | --- | --- | --- | --- |
| *நெஞ்சின் நிழல்* | புதினம் |  |  |  |
| 1970 | *சிலிர்ப்புகள்* | கவிதை | பாரி நிலையம் | மரபுக்கவிதைத்தொகுதி |
| *தீவுகள் கரையேறுகின்றன* | கவிதை | பூம்புகார் பதிப்பகம் |  |  |
| *தோணிகள் வருகின்றன* | கவிதை |  |  |  |
| 1982 | *அந்த நந்தனை எரித்த நெருப்பின் மிச்சம்* | கவிதை | பூம்புகார் பதிப்பகம் |  |
| *காலத்திற்கு ஒரு நாள் முந்தி* | கவிதை | பூம்புகார் பதிப்பகம் |  |  |
| 1985 | Tamil thahu | கவிதை | பூம்புகார் பதிப்பகம் |  |
| *ஊமை வெயில்* | கவிதை | பூம்புகார் பதிப்பகம் |  |  |
| *குடை ராட்டினம்* | பாடல் | குழந்தைப்பாடல்கள் |  |  |
| *சூரியப் பிறைகள்* | கவிதை | ஹைக்கூ கவிதைகள் |  |  |
| 1990 | என்னைக்கவர்ந்த பெருமானார் (ஸல்) | சொற்பொழிவு | இசுலாமிய நிறுவனம் ட்ரஸ்ட், சென்னை | 22.10.89ஆம் நாள் ஜமாஅத்தே இஸ்லாமி என்னும் அமைப்பின் வேலூர் கிளையில் ஆற்றிய மிலாடிநபி உரை |
| 1990 | *கண்ணுக்கு வெளியே சில கனாக்கள்* | கவிதை | நர்மதா பதிப்பகம் |  |
| 1995 | *என் வீட்டுக்கு எதிரே ஓர் எருக்கஞ் செடி* | கவிதை | பாப்லோ பாரதி பதிப்பகம் |  |
| 1998 | *நடை மறந்த நதியும் திசை மாறிய ஓடையும்* | கவிதை | பூம்புகார் பதிப்பகம் |  |
| 1999 | *அணைக்கவா என்ற அமெரிக்கா* | கவிதை | பூம்புகார் பதிப்பகம் |  |
| 1999 | *உன் வீட்டிற்கு நான் வந்திருந்தேன்.... வால்ட் விட்மன்* | கவிதை | பாப்லோ பாரதி பதிப்பகம் |  |
| 2000 | *பாரதிதாசனோடு பத்து ஆண்டுகள்* | கட்டுரைகள் | விழிகள் பதிப்பகம் |  |
| 2000 | *வணக்கம் வள்ளுவ!* | கவிதை | பூம்புகார் பதிப்பகம் | சாகித்ய அகாதமி விருது |
| 2001 | கலையா! கைவினையா! | கட்டுரைகள் | மருதா பதிப்பகம் |  |
| 2002 | *சென்னிமலைக் கிளிளோப்பாத்ராக்கள்* | கவிதை | பாப்லோ பாரதி பதிப்பகம் |  |
| 2002 | *வார்த்தைகள் கேட்ட வரம்* | கவிதை | விழிகள் பதிப்பகம் |  |
| 2002 | *மதிப்பீடுகள்* | திறனாய்வு | மருதா |  |
| 2003 | *இவர்களோடும் இவற்றோடும்* | கவிதை | விழிகள் பதிப்பகம் |  |
| 2004 | *கனாக்காணும் வினாக்கள்* | கவிதை | விழிகள் பதிப்பகம் |  |
| 2004 | *மின்னல் உறங்கும் போது* | கவிதை | ஸ்ரீ துர்க்கா பதிப்பகம் |  |
| 2005 | *கதவைத் தட்டிய பழைய காதலி* | கவிதை | விழிகள் பதிப்பகம் |  |
| 2005 | *விடியல் விழுதுகள்* | கவிதை | பூம்புகார் பதிப்பகம் |  |
| 2005 | *கவின் குறு நூறு* | கவிதை | பாப்லோ பாரதி பதிப்பகம் |  |
| 2007 | *பாப்லோ நெருதா பார்வையில் இந்தியா* | கட்டுரை | பாப்லோ நெருதா ஸ்பானிய-லத்தீன் அமெரிக்க ஆய்வு நிறுவனம் |  |
| 2008 | *இடுகுறிப் பெயரில்லை இஸ்லாம்* | ரஹ்மத் அறக்கட்டளை |  |  |
| 2008 | *ஓலைச்சுவடியும் குறுந்தகடும்* | கவிதை | விடிவெள்ளி வெளியீடு |  |
| 2008 | *சொல்ல வந்தது....* | கவிதை | முத்தமிழ்ப் பதிப்பகம் |  |
| 2008 | சென்னிமலை கிளியோப்பாத்ராக்கள் |  |  |  |
| 2009 | *என் அருமை ஈழமே!* | கவிதைத் தொகுப்பு | } |  |
# ஈரோடு தமிழன்பன்

## விருதுகள்

- 1973-தமிழன்பன் கவிதைகள்-சிறந்த நூலிற்காகத் தமிழக அரசின் முதல் பரிசு
- 1991 தமிழக அரசு-பாரதிதாசன் விருது
- 1998 முரசொலி அறக்கட்டளை-கலைஞர் விருது
- 1999 தமிழக அரசு-கலைமாமணி விருது
- 2000 பனி பெய்யும் பகல்- கவிதை நூலிற்காகத் தமிழக அரசின் முதல் பரிசு
- 2001 பாரதிதாசனோடு பத்தாண்டுகள்-பாவேந்தர் பாசறையின் பரிசு
- 2001 தமிழக அரசு-குறள் பீட விருது
- 2002 தஞ்சாவூர், கரந்தைத் தமிழ்ச் சங்கம்-தமிழவேள் உமாமகேசுவரனார் விருது
- 2004 வணக்கம் வள்ளுவ! கவிதை நூலிற்காகச் சாகித்திய அகாதமி விருது
- 2005 திராவிடர் கழகம்-பெரியார் விருது
- 2010 தமிழ்நாடு புத்தகப் பதிப்பாளர்-விற்பனையாளர் சங்கம்- கலைஞர் பொற்கிழி
- 2011 கவிக்கோ விருது
- 2016 விடுதலைச் சிறுத்தைகள் கட்சி-செம்மொழி ஞாயிறு
- 2017 எஸ். ஆர். எம். பல்கலைக்கழகம், தமிழ்ப் பேராயம்-பரிதிமாற்கலைஞர் விருது
- 2017 தினத்தந்தி-சி. பா. ஆதித்தனார் மூத்த தமிழறிஞருக்கான வாழ்நாள் சாதனையாளர் விருது
# கொளத்தூர் (சென்னை)

**கொளத்தூர்** என்பது இந்தியா தீபகற்பத்தின் தமிழ்நாடு மாநிலத்தில் சென்னை நகரின் வடமேற்கில் அமைந்துள்ள, சென்னை மாநகராட்சியின் ஒரு பகுதி ஆகும். தொகுதி சீரமைப்பு காரணமாக வில்லிவாக்கம் தொகுதியில் இருந்த சில பகுதிகளும், நீக்கப்பட்ட புரசைவாக்கம் தொகுதியில் இருந்து சில பகுதிகளும் இணைக்கப்பட்டு 2011 ஆம் ஆண்டு கொளத்தூர் சட்டமன்றத் தொகுதி உருவானது.
# கொளத்தூர் (சென்னை)

## அமைவு

- இங்கிருந்து, சென்னை சென்ட்ரல் ரயில் நிலையம் சுமார் 8 கி.மீ. தொலைவிலும்,
- சென்னை பன்னாட்டு விமான நிலையம் சுமார் 19 கி.மீ. தொலைவிலும் உள்ளன.
- சென்னைப் புறநகர் பேருந்து நிலையமான கோயம்பேடு 8 கி.மீ. தொலைவிலும்,
- ஆந்திர மாநிலத்திற்குச் செல்லும்
நவீன பேருந்து நிலையம் 1 கி.மீ. தொலைவிலும் அமைந்துள்ளன.
# கொளத்தூர் (சென்னை)

## அருகமைந்த பகுதிகள்

- பெரம்பூர்,
- திரு. வி. க. நகர்,
- செம்பியம்,
- பெரவள்ளூர்,
- குமரன் நகர்,
- இலட்சுமிபுரம்,
- விநாயகபுரம்,
- அயனாவரம்,
- அகரம்,
- வில்லிவாக்கம்,
- புழல்,
- ஜவஹர் நகர்,
- பொன்னியம்மன்மேடு,
- பூம்புகார் நகர்,
- பெரியார் நகர்.
# கொளத்தூர் (சென்னை)

## போக்குவரத்து

### அருகமைந்த இரயில் நிலையங்கள்

- வில்லிவாக்கம் தொடருந்து நிலையம்,
- பெரம்பூர் லோகோ வொர்க்ஸ்,
- பெரம்பூர் கேரேஜ் வொர்க்ஸ்,
- பெரம்பூர் தொடருந்து நிலையம்.
# கொளத்தூர் (சென்னை)

## போக்குவரத்து

### நெடுஞ்சாலைகள்

கொளத்தூரின் அருகே கல்கத்தா செல்லக்கூடிய தேசிய நெடுஞ்சாலை 1 கி.மீ. தொலைவில் அமைந்துள்ளது. திருவள்ளூர் செல்லும் சென்னை-திருவள்ளூர் நெடுஞ்சாலை 5 கி.மீ. தொலைவில் அமைந்துள்ளது. இந்த நெடுஞ்சாலையைக் கடக்கும் இடத்தில் பாடி சந்திப்பில் ஒரு வட்ட வடிவ மேம்பாலம் அமைக்கப்பட்டுள்ளது. மேலும் கொளத்தூரை தொட்டுக்கொண்டு உள் வட்டச் சாலை செல்கிறது. இச்சாலை வழியாக அண்ணா நகருக்கு 10 நிமிடங்களில் செல்ல முடியும்.
# கொளத்தூர் (சென்னை)

## சேவை அலுவலகங்கள்

### அஞ்சல் துறை

கொளத்தூரின் அஞ்சல் குறியீட்டு எண் 600099.
# கொளத்தூர் (சென்னை)

## சேவை அலுவலகங்கள்

### வாகனப் பதிவுத் துறை

வாகனங்கள் பதிவுகள் மற்றும் அனுமதிக்கும் துறை அலுவலகமான 'வட்டாரப் போக்குவரத்து அலுவலகம்', சென்னை (வடக்கு), இரட்டை ஏரி சந்திப்பு இடத்திலிருந்து மாதவரம் நோக்கிச் செல்லும் சாலையில் சுமார் அரை கி.மீ. தொலைவிலுள்ளது.
# கொளத்தூர் (சென்னை)

## கல்வி

### பள்ளிக்கூடங்கள்

கொளத்தூர் பகுதியில் கீழ்கண்ட பள்ளிக்கூடங்கள் உள்ளன:  
1. எவர்வின் மெட்ரிக் பள்ளி
1. தொன் போஸ்கோ உயர்நிலைப் பள்ளி, அண்ணா சிலை
1. சதீஷ் பாலாஜி மெட்ரிக் பள்ளி
1. பாலாஜி மெட்ரிக் பள்ளி
1. எவர்வின் வித்யாஷ்ரம் (சி.பி.எஸ்.இ.)
1. அரசு உயர்நிலைப்பள்ளி
# கொளத்தூர் (சென்னை)

## கல்வி

### கல்லூரி

அருள்மிகு கபாலீஸ்வரர் கலை அறிவியல் கல்லூரி
# கொளத்தூர் (சென்னை)

## மருத்துவமனைகள்

கொளத்தூர் பகுதியில் கீழ்கண்ட மருத்துவமனைகள் உள்ளன:
1. டி.ஆர்.ஜே. மருத்துவமனை
1. க்ளூனி மருத்துவமனை
1. குமரன் மருத்துவமனை
1. மாயா நர்ஸிங் ஹோம்
1. பி.பி. மருத்துவமனை
# கொளத்தூர் (சென்னை)

## பொழுதுபோக்கு

### திரை அரங்குகள்

கொளத்தூர் பகுதியில் கீழ்கண்ட திரையரங்குகள் உள்ளன.
- 'கங்கா', 'காவேரி' மற்றும் 'யமுனா' திரையரங்குகள்.  
முன்னர் 'மூகாம்பிகை' மற்றும் 'குமரன்' திரையரங்குகள் இருந்தன. ஆனால் தற்போது, அவை இடிக்கப்பட்டு, அடுக்ககங்களாக மாற்றப்பட்டு விட்டன.
# கொளத்தூர் (சென்னை)

## பொழுதுபோக்கு

### பூங்காக்கள்

- சக்திவேல் நகரில் அமைந்துள்ள பூங்கா
- அஞ்சுகம் நகரில் அமைந்துள்ள பூங்கா
# கொளத்தூர் (சென்னை)

## வர்த்தகம்

### வண்ண மீன்கள் வளர்ப்பு மற்றும் விற்பனை

கொளத்தூர், வண்ண மீன்கள் வளர்ப்பு மற்றும் விற்பனையில் தெற்காசியாவின் முக்கியப் பங்களிப்பு மையமாக விளங்குகிறது. இங்கிருந்து, சிங்கப்பூர் மற்றும் இன்ன பிற தென் கிழக்கு ஆசிய நாடுகளுக்கு வண்ண மீன்கள் ஏற்றுமதியாகின்றன.
# ஸ்டேன்ஸ் ஆங்கிலோ இந்திய மேல்நிலைப் பள்ளி

**ஸ்டேன்ஸ் ஆங்கிலோ இந்திய மேல்நிலைப்பள்ளி** கோயம்புத்தூரிலும் நீலகிரி மாவட்டத்தில் உள்ள குன்னூரிலும் உள்ள உயர்நிலைப்பள்ளிகள் ஆகும். இந்தியாவின் மிகப் பழமையான பள்ளிகளில் இவையும் அடங்கும். கோவைப் பள்ளியை 1862இலும் குன்னூர் பள்ளியை 1858இலும் சர் இராபர்ட் ஸ்டேன்ஸ் நிறுவினார். நான்கு மாணவர்களுடனும் இரு ஆசிரியர்களுடனும் துவங்கப்பட்ட கோயம்புத்தூர் பள்ளி இன்று 3000 மாணவர்களுடன் 136 கல்வியாளர்களுடன் இயங்குகிறது. துவக்கத்தில் ஐரோப்பிய மற்றும் ஐரோயாசிய பள்ளியாக இருப்பினும் இன்று விதிகள் தளர்த்தப்பட்டுள்ளன. இருப்பினும் ஆங்கிலோ இந்திய மாணவர்களுக்கு சிறுபான்மையர் முன்னுரிமை அளிக்கப்படுகிறது.
# உள்ளூர் உடல்நல மரபுகள் மீட்டுயிர்ப்பு நிறுவனம்

**உள்ளூர் உடல்நல மரபுகள் மீட்டுயிர்ப்பு நிறுவனம்** (Foundation for Revitalisation of Local Health Traditions - **FRLHT**) **பெங்களூரு**வை அடுத்த யெலஹங்காவில் அமைந்துள்ள ஒரு பொது அறக்கட்டளையும் அற நிறுவனமும் ஆகும். இது 1993 ஆம் ஆண்டு தொடங்கப்பட்டது.. இந்திய அரசின் சுற்றுச்சூழல் மற்றும் வனத்துறை அமைச்சகம், ஐக்கிய நாடுகளின் மேம்பாட்டுத் திட்டம் உள்ளிட்ட பல துறை, துறை-சார் நிறுவனங்களின் உதவியுடன் நடத்தப்பட்டு வருகிறது இந்நிறுவனம்..
# உள்ளூர் உடல்நல மரபுகள் மீட்டுயிர்ப்பு நிறுவனம்

## முக்கிய பணிகள்

1. *கிராமப்புற, நகர்ப்புறங்களில் இருந்து வரும் உள்ளூர் உடல்நல மரபுகளை மதிப்பிடுதல், அம்மரபுகளை ஆவணப்படுத்துதல்.*  
2. *இந்திய மருத்துவ முறைகளில் பயன்படுத்தப்படும் இயற்கை வளங்களைப் பாதுகாத்தல்.*
- மருத்துவகுணமுடைய மூலிகைகளின் பட்டியல் தயாரித்தல்.
- அவற்றிற்கு நேரிடும் தீங்குகளை மதிப்பிடுதல்.
- மிகவும் அறுகிவரும் இனங்களைக் காத்தல்.
3. *உள்ளூர் சமூக நடைமுறைகளைப் புத்துயிர்ப்பித்தல்.*
- உடல்நலங்காக்கப் பயன்படும் மரபு அறிவை வெளிக்கொணர்தல்.
- நாட்டு மருத்துவர்கள்-மகளிர் சுய உதவிக்குழுக்கள் கூட்டு மூலம் மூலிகைப் பூங்காக்கள் அமைத்தல்.
# உள்ளூர் உடல்நல மரபுகள் மீட்டுயிர்ப்பு நிறுவனம்

## ஆட்சிக்குழு உறுப்பினர்கள் (2007-2008)

: *பார்க்க.*
: **இயக்குநர்** - டி. கே. வேத்
# விக்கிப்பீடியா:கட்டுரைப் போட்டி ஒருங்கிணைப்புக் குழு

தமிழ்நாடு அரசு உலகத் தமிழ்ச் செம்மொழி மாநாடு மற்றும் உலகத் தமிழ் இணைய மாநாடு ஆகியவற்றை வருகிற சூன் 23 முதல் சூன் 27 வரை கோயம்புத்தூரில் நடத்தியது. இதையொட்டி தமிழ்நாடு அரசின் தகவல் தொழில்நுட்பத் துறை தமிழ்நாட்டிலுள்ள பல்கலைக்கழகங்கள் மற்றும் அதனுடன் இணைக்கப்பட்டுள்ள கல்லூரிகளில் பயின்று வரும் மாணவர்களுக்கு தமிழ் விக்கிப்பீடியாவுக்கு கட்டுரை அளிக்கும் போட்டியைத் தமிழ் விக்கிப்பீடியாவுடன் இணைந்து நடத்தியது.
# விக்கிப்பீடியா:கட்டுரைப் போட்டி ஒருங்கிணைப்புக் குழு

## அரசு ஒருங்கிணைப்புக் குழு

இந்தக் கட்டுரைப் போட்டிக்காக தமிழ்நாடு அரசின் தகவல் தொழில்நுட்பத்துறைச் செயலாளர் ப. வி. ச. டேவிதார் அலுவலகக் கடிதம் (எண்: D.O.Letter No.625/B1/10, dated 26.2.2010) வழியாக அரசு சார்பு ஒருங்கிணைப்புக் குழு ஒன்றினை அமைத்திருந்தார். இக்குழுவில்  
1. ப. வி. ச. டேவிதார், இ.ஆ.ப., செயலாளர், தகவல் தொழில்நுட்பத்துறை, தமிழ்நாடு அரசு
1. சந்தோஷ் பாபு, இ.ஆ.ப., நிர்வாக இயக்குனர், தமிழ்நாடு மின்னணுவியல் கழகம்
1. முனைவர் ந. அருள், இயக்குநர் (மொழிபெயர்பு), தமிழ்நாடு அரசு
1. முனைவர். ப.அர.நக்கீரன், இயக்குனர், தமிழ் இணையப் பல்கலைக் கழகம்  
ஆகியோர் இடம் பெற்றனர்.
# விக்கிப்பீடியா:கட்டுரைப் போட்டி ஒருங்கிணைப்புக் குழு

## விக்கிப்பீடியா குழு

கட்டுரைப் போட்டி தொடர்பாக, பேராசிரியர். செ. இரா. செல்வக்குமார் ஒருங்கிணைப்பில் மின்னஞ்சல் மூலம்  
1. இ. மயூரநாதன்
1. நற்கீரன்
1. கனக சிறிதரன்
1. ரவி
1. சுந்தர்
1. பரிதிமதி
1. தேனி.எம்.சுப்பிரமணி
1. சிவக்குமார்
1. கார்த்திக்
1. கலை
1. கோபி
1. குறும்பன்
1. மணியன்
1. டெரன்சு
1. உமாபதி  
ஆகியோர் கலந்துரையாடினர். தவிர, அனைத்துத் தமிழ் விக்கிப்பீடியர்களும் இப்போட்டி தொடர்பான பணிகளில் ஈடுபட்டனர்.
# விக்கிப்பீடியா:கட்டுரைப் போட்டி ஒருங்கிணைப்புக் குழு

## இணையத்தள அமைப்புக் குழு

போட்டிகளுக்கான கட்டுரைகளைப் பதிவேற்றுவதற்காக http://tamilint2010.tn.gov.in என்ற முகவரியில் தனியாக ஒரு இணையத்தளம் வடிவமைக்கப்பட்டது. இப்பணிகளை  
1. முனைவர். மதன் குமார் (இயக்குநர், மாணவர் நலப் பரிவு, அண்ணா பல்கலைக்கழகம்-திருச்சி.)
1. யுவராஜ் (முதுகலை கணினிப் பயன்பாட்டுப் பிரிவு மூன்றாமாண்டு மாணவர், அண்ணா பல்கலைக்கழகம்-திருச்சி.)
ஆகியோர் மேற்கொண்டனர்.
# நகர வேட்டை

**நகர வேட்டை** என்பது சிங்கப்பூரில் 2009 ம் ஆண்டு வெளிவந்த ஒரு தமிழ் ராப் இசைத்தட்டு ஆகும். நகர கவி என்று கூறி ராப், பாப் இசை வடிவங்களில் பாடல்கள் அமைந்துள்ளன. பாடல்களை சபீர், தினேசு கனகரத்தினம் ஆகியோர் எழுதியுள்ளனர். இசையை சபீர் அமைத்துள்ளார்.
# காதரின் பூத் மருத்துவ மனை

**காதரின் பூத் மருத்துவ மனை** (*Catherine Booth Hospital* - CBH, புத்தேரி ஆஸ்பத்திரி) என்பது, இரட்சணிய சேனை என்னும் கிறித்தவ தொண்டு நிறுவனத்தால், தமிழ்நாடு, நாகர்கோவில் நகரில் இயங்கி வரும் பொது சேவை மருத்துவ மனையாகும். இது இரட்சணிய சேனையின் நிறுவனர் இங்கிலாந்தைச் சேர்ந்த வில்லியம் பூத் (1829-1912) (அவர்களின் மனைவியார் காதரின் பூத் (1829-1890) என்பவரின் நினைவாகப் பெயரிடப்பட்டது.  
இந்த மருத்துவமனை கன்னியாகுமரியில் இருந்து 24 கி.மீ தொலைவில் உள்ள நாகர்கோவில் நகரத்தின், வடசேரி என்னுமிடத்தின் அருகிலுள்ள, புத்தேரியில் அமைந்துள்ளது.  
இது 1895 ஆம் ஆண்டு மிஷனரி ஹாரி ஆண்ட்ரூஸ் என்பவரால் ஒரு சிறிய குளியலறையில் தொடங்கப்பட்டு, இன்று 300 படுக்கையறைகளுடன், மருத்துவம், அறுவை சிகிச்சை, மகப் பேறு, குழந்தைகள் நலம், எலும்பு முறிவு, கண் மருத்துவம், காது, மூக்கு, தொண்டை சிகிச்சை என எல்லாவித சிறப்பு பிரிவுகளுடன், சிறந்த பயிற்சி பெற்ற மருத்துவர்கள், மற்றும் தாதியர்களுடன் சேவை செய்து வருகிறது.
# இரட்சணிய சேனை

**இரட்சணிய சேனை** (*The Salvation Army*), ஒரு அனைத்துலக் கிறித்தவ நற்செய்தி இயக்கமாகும். இவ்வியக்கம் தற்போது 131 நாடுகளில் இயங்கி வருகிறது. இரட்சணிய சேனை இயக்கத்தின் தலைமைச் செயலகம் இலண்டன் நகரின் குயீன் விக்டோரியா சாலையில் அமைந்துள்ளது.  
இவ்வியக்கம் 1865 ஆம் ஆண்டு வில்லியம் பூத், அவரது மனைவி காதரின் பூத் என்பவர்களால் கிழக்கு இலண்டன் அறவியக்கமாக துவக்கப்பட்டது. இவ்வியக்கம் அரை-இராணுவக் கட்டமைப்பைக் கொண்டுள்ளது.  
இரட்சணிய சேனையின் நிறுவனர் வில்லியம் பூத் அவர்கள் லண்டனில் உள்ள நாட்டிங்காம் என்னுமிடத்தில் 1829 ஆம் ஆண்டு பிறந்தார்.  
இரட்சணிய சேனையானது கிறித்தவ சுவிசேஷ இறைப்பணி, மருத்துவப்பணி, கல்விப்பணி, மீட்புப்பணி மற்றும் சமூக சேவை பணிகளை ஏழை எளியவர்களிடத்திலும், திக்கற்றவர்களிடத்திலும் செய்து வருகிறது.
# இரட்சணிய சேனை

## உலகநாடுகளில் பரவிய ஆண்டு விவரம்

இந்தியாவில் இந்த அமைப்பு 1882 ஆம் ஆண்டிலும் இலங்கையில் 1883 ஆம் ஆண்டிலும் மலேசியாவில் 1938 ஆம் ஆண்டிலும் நிறுவப்பட்டது. நேபாளத்தில் இந்த அமைப்பு இன்னும் நிறுவப்படவில்லை.
# இரட்சணிய சேனை

## விசுவாச பிரமாணம்

இரட்சணிய சேனையின் விசுவாசப் பிரமாணம்.  
1.பழைய ஏற்பாடும் புதிய ஏற்பாடும் அடங்கிய வேதாகமமானது தேவனுடைய ஏவுதலினால் அருளப்பட்ட தென்றும், கிரிஸ்தவ விசுவாசமும், கிரியையுமாகிய தெய்வீகச் சட்டம் அதில் அடங்கியிருக்கிறதென்றும் விசுவாசிக்கிறோம்.  
2.எல்லாவற்றிற்கும் சிருஷ்டிகரும், பாதுகாவலரும், ஆளுகிறவரும், சர்வபூரணவபூரணருமான ஒரே தேவன் உண்டென்றும், அவரே மார்க்கீக வணக்கத்திற்குரியவரென்றும் விசுவாசிக்கிறோம்.  
3.தத்துவத்தில் பிரியாதவர்களும், வல்லமையிலும், மகிமையிலும், சமமானவர்களுமான பிதா, குமாரன், பரிசுத்தாவியானவராகிய மூவர் தேவத்துவத்தில் உண்டென்றும் விசுவாசிக்கிறோம்.  
4.கர்த்தராகிய கிறிஸ்துவின் தெய்வீகத் தன்மையும் மனிதத் தன்மையும் பொருந்தியிருக்கின்றன வென்றும், அதனால் அவர் மெய்யாகவே தேவனாகவும், மெய்யாகவே மனிதனாகவும் இருக்கிறாரென்றும் விசுவாசிக்கிறோம்.  
5.நமது ஆதிப்பெற்றோர் நிர்மலமான நிலையில் சிருஷ்டுக்கப்பட்டார்களென்றும், ஆனால் அவர்களுடைய கீழ்படியாமையால் தங்களுடைய தூய்மையையும் பாக்கியத்தையும் இழந்தார்கள் என்றும் அதன் பலனாய் எல்லாமனிதரும் பாவிகளாகவும் முற்றிலும் சீரழிந்தவர்களாயும் ஆனார்களென்றும், ஆகையால் தேவனுடைய நியாயமான கோபாக்கினைக்குள்  
ளானார்களென்றும் விசுவாசிக்கிறோம்.  
6.கர்த்தராகிய இயேசுகிகிறிஸ்து, விருப்பமுள்ளவரெவர்களோ அவர்கள் அனைவரும் இரட்சிக்கப்படும் பொருட்டு, தம்முடைய பாடு மரணத்தால் உலகம் முழுவதற்கும் வேண்டிய பிராயச்சித்தப் பலியானாரென்றும் விசுவாசிக்கிறோம்.  
7.தேவனுக்கு முன் மனஸ்தாபமும் கர்த்தராகிய இயேசு கிறிஸ்துவில் விசுவாசமும், பரிசுத்தாவியானவராலுண்டாகும் மறுபிரப்பும் இரட்சிப்புக்கு அவசியமென விசுவாசிக்கிறோம்.  
8.கர்த்தராகிய கிரிஸ்து இயேசுவிலுள்ள விசுவாசத்தின் மூலம் அவருடைய கிருபையினால் நீதிமான்களாக்கப்படுகிறோம் என்றும், அவரில் விசுவாசிக்கிறவன் தன்னிலே அந்த சாட்சியை உடையவனாய் இருக்கிறானென்றும் விசுவாசிக்கிறோம்.  
9.இரடசிப்பில் நிலைத்திருப்பது கிறிஸ்துவில் உள்ள தொடர்பான விசுவாசத்திலும், கீழ்ப்படிதலிலும் சார்ந்திருக்கிறதென்று விசுவாசிக்கிறோம்.  
10.முற்றிலும் சுத்திகரிக்கப்பட்டிருந்தல், விசுவாசிகள் யாவருடைய சிலாக்கியமாயிருக்கிற தென்றும், அவர்களுடைய ஆவி, ஆத்துமா, சரீரம் முழுவதும் கர்த்தராகிய இயேசு கிறிஸ்துவின் வருகை மட்டும் குற்றமற்றதாய்க் காக்கப்படக் கூடுமென்றும் விசுவாசிக்கிறோம்.  
11.ஆத்துமாவின் அழியாமையிலும், சரீரத்தின் உயிர்த்தெழுதலிலும், உலக முடிவிலுண்டாகும் பொதுவான நியாயத் தீர்பிலும், நீதிமான்களுடைய நித்திய ஆனந்தத்திலும், துன்மார்கருடைய நித்திய ஆனந்தத்திலும், துன்மார்க்கருடைய நித்திய ஆக்கினையிலும் நாம் விசுவாசிக்கிறோம்.
# அண்ணா நகர் மேற்கு

**அண்ணா நகர் மேற்கு** (ஆங்கிலம்: *Anna Nagar West*) என்பது இந்தியாவின், தமிழ்நாட்டின், சென்னையின் புறநகர்ப் பகுதியில் உள்ள ஒரு நகரமாகும். இது அண்ணா நகரின் மேற்குப் பகுதியாகும். இந்தப் பகுதியானது, சென்னை நகரத்திற்குள் ஒரு முக்கிய போக்குவரத்து மற்றும் குடியிருப்பு மையமாக செயல்படுகிறது. இந்த நகரம் மெட்ரோ ரயில் அமைப்பால் இணைக்கப்பட்டுள்ளது. இப்பகுதியில் பல பள்ளிகள் மற்றும் மருத்துவமனைகள் உள்ளன. மில்லேனியம் பூங்கா இப்பகுதியில் உள்ள மிகப்பெரிய பூங்காவாகும். இங்கு மாநகரப் போக்குவரத்துக் கழகத்திற்கு சொந்தமான பேருந்து நிலையம் உள்ளது.
# அண்ணா நகர் மேற்கு

## வரலாறு

1968-ஆம் ஆண்டு சென்னைக்கு அருகிலுள்ள, அண்ணா நகர் மேற்கு ஒரு புறநகர் கிராமமாக இருந்தது. பின்னர் இந்தக் கிராமம் குடியிருப்பு இடங்கள், குடியிருப்புகள், வணிக வளாகங்கள், அகலமான சாலைகள், பள்ளி மண்டலங்கள், ஒரு பேருந்து நிலையம் மற்றும் பெரிய பூங்காக்களுடன் திட்டமிடப்பட்டது. அண்ணா நகர் மேற்கின் எல்லைகளாக பூங்கா ரோடு, அண்ணா நகர் ஆறாவது அவென்யூ, உள்வட்ட சாலை, அம்பத்தூர் மெயின் ரோடு மற்றும் எம். டி. எச். சாலை ஆகியவை உள்ளன. 1990கள் மற்றும் 2000களில் இந்தப் பகுதி மகத்தான வளர்ச்சியைக் கண்டது. இப்போது பல அரசியல்வாதிகள் மற்றும் தொழிலதிபர்கள் வசிக்கின்றனர். இது சென்னையில் ஒரு பிரதான குடியிருப்பு இடமாகக் கருதப்படுகிறது.
# அண்ணா நகர் மேற்கு

## அமைவிடம்

இது சென்னை மத்திய தொடருந்து நிலையத்திலிருந்து 12 கிலோமீட்டர் தொலைவிலும், சென்னை எழும்பூரிலிருந்து 10 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 18 கிலோமீட்டர் தொலைவிலும், சென்னை புறநகர் பேருந்து நிலையத்திலிருந்து 4 கிலோமீட்டர் தொலைவிலும் அமைந்துள்ளது. பாடி, ஷெனாய் நகர், அண்ணா நகர் கிழக்கு, அரும்பாக்கம் மற்றும் கோயம்பேடு போன்ற பகுதிகள் அண்ணா நகர் மேற்கை சுற்றி அமைந்துள்ளன. அண்ணா நகரில் ஒரு தொடருந்து நிலையமும் அமைந்துள்ளது.
# அண்ணா நகர் மேற்கு

## போக்குவரத்து

### சாலை

அண்ணா நகர் மேற்கு பேருந்து நிலையம், உள் வட்டச் சாலையில் அமைந்துள்ளது. இது சென்னையின் மிகப்பெரிய பேருந்து நிலையங்களில் ஒன்றாகும், இது 1973-ஆம் ஆண்டில் பல்லவன் போக்குவரத்துக் கழகத்தால் (பி.டி.சி) கட்டப்பட்டது. இதன் குறியீடு "ANJ" ஆகும். இந்த நிலையத்தில் சுமார் 232 பேருந்துகள் உள்ளன, அவற்றில் 213 தினசரி பயன்படுத்தப்படுகின்றன. இந்த பேருந்து நிலையத்தை தினமும் சுமார் 50,000 பேர் பயன்படுத்துகின்றனர்.
# அண்ணா நகர் மேற்கு

## போக்குவரத்து

### தொடருந்து

அண்ணா நகரில் தொடருந்து நிலையம் 2003-இல் திறக்கப்பட்டது. இது வில்லிவாக்கம் செல்லும் சாலையில் அமைந்துள்ளது. 3.09 கிலோமீட்டர் (1.92 மைல்) தொடருந்து பாதை அண்ணா நகரை திருவள்ளூர் - சென்னை புறநகர் பாதையுடன் இணைக்கிறது. அண்ணா நகர் மேற்குக்கு அருகிலுள்ள சென்னை மெட்ரோ நிலையம், திருமங்கலம் மெட்ரோ நிலையம் ஆகும்.  
2003 மற்றும் 2007-க்கு இடையில், ஐந்து புறநகர் தொடருந்துகள் அண்ணா நகரில் இருந்து வில்லிவாக்கம் வழியாக சென்னைக் கடற்கரைக்கு ஓடின. பாடி சந்திப்பு கட்டுமானத்திற்காக, இந்த நிலையம் 2007-இல் மூடப்பட்டது. இருப்பினும், 2009-ஆம் ஆண்டில் சந்தி முடிந்தபின்னர், குறைந்த ஆதரவு காரணமாக நிலையம் மூடப்பட்டது.
# அண்ணா நகர் மேற்கு

## பள்ளிகள்

அண்ணா நகர் மேற்கு பகுதியில் காணப்படும் பாடசாலைகளில் சில:  
- SBOA மெட்ரிகுலேசன் மற்றும் மேல்நிலைப்பள்ளி, சென்னை
- சி. எஸ். ஐ எவர்ட் மெட்ரிகுலேசன் மற்றும் மேல்நிலைப்பள்ளி, சென்னை
- பிரித்தானிய பள்ளி
- லியோ மெட்ரிகுலேசன் மற்றும் மேல்நிலைப்பள்ளி
- ஸ்ரீ கிருஷ்ணசாமி மெட்ரிகுலேசன் மேல்நிலைப்பள்ளி
- வித்வத்வா சர்வதேச பள்ளி
- மேரி கிளப்வாலா ஜாதவ் சிறப்பு உயர்நிலைப்பள்ளி
- சின்மயா வித்யாலயா
- கேந்திரிய வித்யாலயா
- ஜெஸ்ஸி மோசஸ் பள்ளி
# அண்ணா நகர் மேற்கு

## மருத்துவமனைகள்

அண்ணா நகர் மேற்கு பகுதியில் காணப்படும் மருத்துவமனைகளில் சில:  
- மெட்ராஸ் இயற்கை மருத்துவம் & சித்தா மருத்துவமனை
- சில்கி லேசர் ஆராய்ச்சி நிறுவனம்
- KKR ENT மருத்துவமனை
- ஸ்ரீதேவி மருத்துவமனை
- வீ கேர் மருத்துவமனை
- போன் & ஜாயின்ட் மருத்துவமனை
- சுந்தரம் மெடிக்கல் மருத்துவமனை
# மருந்துக்கோட்டை

**மருந்துக்கோட்டை**
பத்மனாபபுரத்தில் இருந்து திற்பரப்பு செல்லும் சாலையில் ஒரு கிலோமீட்டர் தொலைவில் 400 அடி உயரத்தில் குன்றின் மேல் கட்டப்பட்டுள்ளது மருந்துக்கோட்டை. பத்மனாபபுரம் கோட்டை வடிவிலேயே இந்தக்கோட்டையும் கட்டப்பட்டுள்ளது. கோட்டையின் மேற்பரப்பில் 5 கொத்தளங்களும், பெரிய கல்மண்டபம் ஒன்றும் உள்ளது. கோட்டையின் மேற்பரப்பு இரண்டரை ஏக்கர் நிலப்பரப்பை கொண்டது. உதயகிரி கோட்டையில் உருவாக்கப்பட்ட பீரங்கி படைத்தளத்திற்கு தேவையான வெடி மருந்துகளைத் தயாரிக்கவும், தேவையான வெடி மருந்துகளை பதுக்கி வைக்கவும் இந்தக் கோட்டை பயன்படுத்தப்பட்டுள்ளது.  
உதயகிரிக்கோட்டையில் இருந்து இந்த மருந்துக்கோட்டைக்கு சுரங்கப்பாதைகள் இருந்துள்ளதாக வரலாற்று ஆய்வாளர்கள் தெரிவிக்கின்றனர்.
# மருந்துக்கோட்டை

## இவற்றையும் பார்க்கவும்

- பத்மநாபபுரம் அரண்மனை
- உதயகிரிக் கோட்டை
- மையக்கோட்டை
- வட்டக் கோட்டை
- இரணியல் அரண்மனை  
- keetru.com
# ஈரமாவு அரவைப்பொறி

**ஈரமாவு அரவைப்பொறி**, உணவு தானியங்களை நீருடன் கலந்து மின்னாற்றலினால் அரைக்கும் ஓர் அரவைப்பொறி. இவை ஆப்பிரிக்கா மற்றும் ஆசியாவில் பரவலாக வணிக மற்றும் வீட்டு சமையலறைகளில் பயன்படுத்தப்படுகிறது. தென்னிந்திய சமையலில் அரிசி, பருப்பு இவைகளை கலந்த மாவு, ஈரமாவு,தயாரிக்க மிகவும் பிரபலமானது.  
பழங்காலத்தில் பெரும் கல்லின் நடுவே குழியொன்று இருக்கும். இதனுள் ஓர் உருளைவடிவத்தில் மரத்திலான கைப்பிடியுடன் கல் ஒன்று பொருந்தியிருக்கும். குழியுடைய கல் *ஆட்டாங்கல்* என்றும் உருளைக்கல் *குழவி* என்றும் அழைக்கப்பட்டது. தானிய,பருப்பு கலவை இக்குழிக்குள் போடப்பட்டு உருளைக்கல்லை கைகளால் சுழற்றி அரைக்கப்படும். இவ்வாறு அரைக்கப்பட்ட மாவு இட்லி,தோசை,சேவை, வடை போன்றவை தயாரிக்கப் பயன்படும்.இவ்வாறு அரைப்பதற்கு மிகுந்த மனிதத்திறன் தேவைப்பட்டது.  
மின்னாற்றலைப் பயன்படுத்தி அரைக்கும் முறை பெரும் மாற்றத்தை ஏற்படுத்தியது. முன்மாதிரிகளை வடிவமைப்பதில் முன்னோடிகளாக இருந்த கோவை தொழிலதிபர்கள் இதனைப் பயன்படுத்தி ஈரமாவு அரவைப்பொறி தொழிலை கைப்பற்றினர். விசைப்பொறி தயாரிப்பில் முன்னணியில் இருந்தவர்கள் இத்துறையில் எளிதில் முன்னேற்றம் கண்டனர். துவக்கத்தில் பழைய ஆட்டாங்கல்லைப் போன்றே மேல் உருளை சுழன்ற அரவைப்பொறிகளை அடுத்து அடிக்கல் சுழலும் அரவைப்பொறிகளும் தயாரிக்கப்பட்டன. சாய்ந்து ஈரமாவை கொட்டுகின்ற சாய் அரவைப்பொறிகளும் வெளிவந்தன. முதலில் வணிக உணவுவிடுதிகளில் இடம் பிடித்த அரவைப்பொறிகள் இன்று இருவர் வாழும் சிறுகுடும்பத்திற்கும் ஏற்றதாக மேசைமேலான அரவைப்பொறிகள் வரை வளர்ந்துள்ளன.  
இந்த அரவைப்பொறிகளில் இன்னமும் அரைக்க கற்களே பயன்படுத்தப்படுகின்றன. கிரானைட் வகை கற்கள் பயனாகின்றன. பழைய ஆட்டாங்கற்களின் பரப்புகள் அடிக்கடி பொளிக்கப்பட வேண்டும். தற்கால அரவைப்பொறி கற்கள் நீண்டநாட்கள் பொளிக்க வேண்டியத் தேவையின்றி உயர்தரத்தில் உள்ளன.  
கோயம்புத்தூர் வட்டாரத்தில் கிரானைட் கற்கள் அதிகம் கிடைப்பதால் ஈரமாவு அரவைப்பொறி உற்பத்தி இப்பகுதியில் அதிகம் நடைபெறுகிறது. 2006 மார்ச் மாத தொடக்கத்திலிருந்து *கோயம்புத்தூர் ஈரமாவு அரவைப்பொறி* ஆனது தமிழ்நாட்டின் புவியியல் சார்ந்த குறியீடாக பதிவுசெய்யப்பட்டுள்ளது.
# மணித்தக்காளி

**மணித்தக்காளி** அல்லது **மணத்தக்காளி** என்பது *சொலனேஸி* குடும்பத்தைச் சேர்ந்த ஒரு தாவரமாகும்.
# மணித்தக்காளி

## மற்ற பெயர்கள்

இது **மணித்தக்காளி**, **கறுப்பு மணித்தக்காளி**, **மிளகு தக்காளி** மற்றும் **மணல்தக்காளி** என்ற பெயர்களைக் கொண்டும் குறிப்பிடப்படுகிறது.
# மணித்தக்காளி

## சுக்குட்டி கீரை

மணித்தக்காளி தமிழ்நாட்டின் சில பகுதிகளில் சுக்குட்டி கீரை எனவும் கூறப்படுகிறது.  
இதன் தாவரவியல் பெயர் *சொலனம் நைக்ரம்*. இது ஓராண்டுத் தாவரம் ஆகும்.
# மணித்தக்காளி

## மருத்துவப் பண்புகள்

இதிலுள்ள சத்துக்கள் மற்றும் மருத்துவப் பண்புகள் காரணமாக இது உணவில் சேர்த்துக் கொள்ளப்படுகிறது. இதில் அடங்கியுள்ள சத்துக்கள் நீர்ச்சத்து, புரதம், கொழுப்பு, சுண்ணாம்பு மற்றும் பாஸ்பரஸ் போன்ற தாது உப்புக்கள் ஆகியன. உடற்றேற்றி,சிறுநீர் பெருக்கி,வியர்வைப்பெருக்கி,கோழையகற்றி செய்கைகள் உள.
# கூத்தாண்டவர் திருவிழா

திருநங்கை என அழைக்கப்படும் மாற்றுப்பாலினத்தவரின் வாழ்க்கையில் மிக முக்கியமான தருணம் அல்லது நிகழ்வாக அமைகின்ற ஒரு விழாவே **கூத்தாண்டவர் திருவிழா** ஆகும். திருநங்கைகளின் உணர்வோடு இணைந்த ஒரு சமுதாயச் சடங்காக இவ்விழா நடத்தப்படுகிறது. இந்த திருவிழா ஒவ்வோர் ஆண்டும் சித்திரை மாதம் பௌர்ணமி தினத்தன்று கொண்டாடப்படுகிறது.
# கூத்தாண்டவர் திருவிழா

## கூத்தாண்டவர் கோயில்கள்

இந்தியாவிலுள்ள திருநங்கைகள் மத்தியில் புகழ் பெற்ற புண்ணியத்தலமாக விளங்கக் கூடியது கூத்தாண்டவர் கோயில். தமிழகத்தில், கள்ளக்குறிச்சி மாவட்டத்தில், உளுந்தூர்பேட்டை வட்டத்தில் உள்ளது கூவாகம் கிராமம் இங்கு திருநங்கைகளுக்கான தனி தெய்வமாகிய கூத்தாண்டவர் கோயில் அமைந்துள்ளது. இந்தக் கோயில் தவிர விழுப்புரம் மாவட்டம், திருவெண்ணெய்நல்லூர் வட்டம் பெண்ணைவலம் கிராமத்தில் வைகாசி மாதம் நடக்கும் ,கண்டாச்சிபுரம் வட்டம் ஒட்டம்பட்டு மற்றும் அருணாபுரம் ஸ்ரீ கூத்தாண்டவர் கோயில் மற்றும் பாண்டிச்சேரியிலுள்ள பிள்ளையார் குப்பம், மடுகரை, சிதம்பரம் அருகில் கொத்தடை, தேவனாம்பட்டினம் மற்றும் வானூர் வட்டம் தைலாபுரம் பகுதிகளிலும் கூத்தாண்டவர் கோயில்கள் இருக்கின்றன. இருப்பினும் கள்ளக்குறிச்சி மாவட்டம் கூவாகம் கிராமத்திலுள்ள கூத்தாண்டவர் கோயில்தான் மிகவும் புகழ்பெற்றது.
# கூத்தாண்டவர் திருவிழா

## வரலாறு

மகாபாரதப் பெருங்காதையில் அர்ச்சுனனால் கவரப்பட்டு குழந்தை வரம் பெற்ற வேடுவப் பெண்ணான நாகக்கன்னியின் மகன் அரவான். குருஷேத்திர யுத்தத்தில் பாண்டவர் பக்கம் வெற்றி கிடைக்க "எந்த குற்றமும் இல்லாத சகல லட்சணமும் பொருந்திய ஒரு மனிதப்பலி தங்கள் தரப்பில் முதல் பலியாக வேண்டும்" என ஆருடம் கூறுகிறது. பாண்டவர் தரப்பில் இவ்வாறு சாமுத்திரிகா லட்சணம் பொருந்தியவர்களாக இருப்பவர்கள் அர்ஜுனன், அவன் மகன் அரவான், ஸ்ரீகிருஷ்ணர்.  
அர்ஜீனனும், கிருஷ்ணரும் தான் இந்த போருக்கு முக்கியமானவர்கள் என்பதால் அரவானைப் பலியாக்க முடிவு செய்து இருவரும் அவனை அணுகுகின்றனர். அரவான் பலிக்கு சம்மதித்தாலும், அவனுக்கான இறுதி ஆசையாக ஒரு பெண்ணுடன் ஒரு நாள் இல்லற வாழ்வை முடித்த பின்பே தான் பலிக்களம் புகுவேன் என சொல்கிறான். வேந்தர் குலம் முதல் வேடுவர் குலம் வரை எந்தப் பெண்ணும் இதை ஏற்க முன்வரவில்லை. இறுதியாக ஸ்ரீகிருஷ்ணரே மோகினி அவதாரமெடுத்து அரவானை மணக்கிறார். ஒரு நாள் இல்லற வாழ்விற்குப் பின் பலிக்களம் புகுகிறான் அரவான். விதவைக் கோலம் பூணுகிறாள் மோகினி. இந்த கதையின் அடிப்படையில் மோகினியாய் தம்மை உணரும் அரவாணிகள் கூடி வரும் நிகழ்வாகக் கூவாகம் கூத்தாண்டவர் திருவிழா உள்ளது.
# கூத்தாண்டவர் திருவிழா

## நிகழ்வு

சித்திரா பௌர்ணமியன்று கூத்தாண்டவராகிய அரவானைக் கணவனாக நினைத்துக் கொண்டு கோயில் பூசாரியின் கையால் திருநங்கைகள் அனைவரும் தாலி கட்டிக் கொள்கின்றனர். இரவு முழுவதும் தங்களது கணவனான அரவானை வாழ்த்திப் பொங்கல் வைத்து கும்மியடித்து ஆட்டமும் பாட்டமுமாக மகிழ்ச்சியாயிருக்கின்றனர். பொழுது விடிந்ததும் அரவானின் இரவு களியாட்டம் முடிவடைகிறது. நன்கு அலங்கரிக்கப்பட்ட தேரில் மரத்தால் ஆன அரவான் சிற்பம் வைக்கப்பட்டு, கூத்தாண்டவர் கோயிலிலிருந்து நான்கு கி.மீ தூரத்தில் உள்ள கொலைக் களமான அழுகளம் கொண்டு செல்லப்படுகிறான். வடக்கே உயிர் விடப்போகும் அரவானைப் பார்த்து திருநங்கைகள் ஒப்பாரி வைக்கின்றனர். அமுதகளத்தில் அரவான் தலை இறக்கப் படுகின்றது. திருநங்கைகள் அனைவரும் முதல்நாள் தாங்கள் கட்டிக்கொண்ட தாலி அறுத்து, பூ எடுத்து, வளையல் உடைத்து பின் வெள்ளைப் புடவை உடுத்தி விதவை கோலம் பூணுகின்றனர்.
# கூத்தாண்டவர் திருவிழா

## சுப நிகழ்ச்சிகளுக்கு தடை

மகாபாரத போரில் அரவான் (கூத்தாண்டவர்) களப்பலி கொடுப்பதை நினைவுபடுத்தும் வகையில், இக்கோவில் சித்திரை பெருவிழாவின் 16ம் நாளில் அழுகளம் நிகழ்ச்சி நடப்பதால் கூவாகம் சுற்று வட்ட கிராம மக்கள் 18 நாட்களுக்கு சுப நிகழ்ச்சிகள் செய்வதைத் தவிர்த்துவிடுவர்.
# கூத்தாண்டவர் திருவிழா

## திருநங்கைகள் சந்திப்பு

சித்திரை மாதம் பௌர்ணமிக்கு மூன்று நாட்களுக்கு முன்பே இந்தியாவின் பல பகுதிகளிலிருந்து திருநங்கைகள் விழுப்புரம் வந்து விடுகின்றனர். இந்நிகழ்வு இந்தியாவின் பல பாகங்களில் இருந்து வரும் திருநங்கைளை ஒன்றினைக்கும் விழாவாக அமைகிறது. திருநங்கைகள் சந்திக்கவும், அவர்களது உணர்வுகளைப் பகிர்ந்து கொள்ளவும், அவர்கள் கலைகளை வெளிப்படுத்தும் நிகழ்வாகவும் இது அமைகிறது.
# சம்மாந்துறை

**சம்மாந்துறை** இலங்கையின் கிழக்கு மாகாணத்தில் அம்பாறை மாவட்டத்தில் தென்கிழக்கு என அடையாளப் படுத்தப்பட்ட பிரதேசம். புவியியல் ரீதியிலும் பொருளாதார ரீதியிலும் கேந்திர முக்கியத்துவமான இடத்தில் அமைந்துள்ள சம்மாந்துறை இலங்கையின் கிழக்குப்பிரதேசத்தின் முக்கிய நகரங்களில் ஒன்றாக கணிக்கப்படுகின்றது. இப்பிரதேசத்தில் முஸ்லிம்கள் செறிந்து வாழ்கிறார்கள்.
# சம்மாந்துறை

### குடி வரலாறு

1940 களில் சம்மாந்தறையில் 16 குடிகள் காணப்பட்டன . பிற்காலத்தில் சம்மாந்துறையில் 33க்கு மேற்பட்ட குடிகள் காணப்பட்டிருந்தாலும் தற்போது 31 குடிகளே வழக்கில் உள்ளன.
1. சுல்த்தான் பிள்ளை குடி
1. ஆதம் பட்டானி குடி
1. செட்டிப்புள்ள குடி
1. மாந்தரா குடி
1. மாப்பிள்ளை மரைக்கார் குடி
1. கோசப்பா குடி
1. சின்னப்படையான குடி
1. நெய்ன ஓடாவி குடி
1. சாயக்காரன் குடி(உலவிப் போடி குடி)
1. குறைசிக் குடி (தேன்முதலிக் குடி) - கொஸ்கொட குடி
1. கணக்கன் கத்தர குடி
1. மாமனாப் போடி குடி
1. மலையாளத்து லெவ்வை குடி (அழகு வெற்றிலை குடி)
1. மூத்த நாச்சியார் குடி
1. பட்டிசிங்கி பவள ஆராய்ச்சி குடி
1. மடத்தடி குடி
# சம்மாந்துறை

### பள்ளிவாசல்களின் வரலாறு

சம்மாந்துறையில் ( சாம்பான் துறை) 40ற்கும்மேற்பட்ட பள்ளிவாயில்களும் ஸியாரங்களும் இருக்கின்றன.
- முகையதீன் பள்ளி (12ஆம் நூற்றாண்டுக்கு முந்தையது) (சின்னப்பள்ளி)
- பெரிய பள்ளி (15ஆம் நூற்றாண்டு) கோஸப்பா பள்ளி)  
- கலந்தரப்பா பள்ளி (8ஆம் நூற்றாண்டுக்கு முந்தையது)
- குருந்தையடியப்பா பள்ளி
- காட்டவுலியா பள்ளி
- வீரையடியப்பா பள்ளி
- மஸ்ஜிதுல் தைக்கிய்யா
- மஸ்ஜதுல் உம்மா (புதுப்பள்ளி , மதரஜா பள்ளி)
- மஸ்ஜிதுல் ஸலாம்
- மஸ்ஜிதுல் அழ்பர்
- மஸ்ஜிதுல் ஜாரியா
- மஸ்ஜிதுல் ஜலாலியா
- மஸ்ஜிதுல் கைர்
- 2 மஸ்ஜிதுல் நகர்
- மஸ்ஜிதுல் பதஹ்
- மஸ்ஜிதுல் நூரிய்யா
# சம்மாந்துறை

## இசுலாமும் இசுலாமிய கலாச்சாரமும்

சம்மாந்துறைப் பிரதேசத்தில் உள்ள 51 பள்ளிவாசல்களையும் மற்றும் மத்ரசதுல் தப்லீகுல் இஸ்லாம் அரபுக்கல்லூரியும், அல் ஹசனாத் குர் ஆன் மனனக்கல்லூரியும் ஒரு நம்பிக்கையாளர் சபையூடாக நிருவாகித்து வருகின்றது. மஜ்லிஸ் அஷ்ஷரா ஊராளுமன்றமாகவும், நம்பிக்கையாளர் சபை ஒரு மந்திரிசபை போன்றும் ஒவ்வொரு ஜமாஅத் நிருவாகங்களும் மாநில அமைப்பாகவும் செயற்பட்டுவருவதை அவதானிக்கலாம். மஜ்லிஸ் அஷ்ஷராவின் அமீர் (தலைவர்) சம்மாந்துறையில் அதியுயர் சபையின் அமீர் ஆகையால், இவர் சம்மாந்துறையின் சமூகத் தலைவராகவும் கணிக்கப்படுகின்றார். மஜ்லிஸ் அஷ்ஷரா அமைப்பு நம்பிக்கையாளர் சபையைத் தெரிதல், வரவு செலவுத் திட்டங்களை அங்கீகரித்தல், கணக்காய்வு அறிக்கைகளைப் பரிசீலித்தல், சமய நடவடிக்கைகளை முன்னெடுத்துச்செல்லல், சமூகங்களுக்கிடையில் இன நல்லுறவை ஏற்படுத்தல், மிக முக்கியமான தீர்மானங்களை மேற்கொள்ளல் என்பனவாகும்.
# சம்மாந்துறை

## கல்வி

சம்மாந்துறையில் ஆரம்பப் பாடசாலைகள் முதல் பல்கலைக்கழகம் வரை பலவகையான கல்விக்கூடங்கள் உள்ளன. அவையாவன:
- தென் கிழக்குப் பல்கலைக்கழகத்தின் விஞ்ஞானப் பிரிவின் வளாகம்
- சம்மாந்துறை தொழில் நுட்ப கல்லூரி
- தொழில் பயிற்சி நிலையம்
- சம்மாந்துறை முஸ்லிம் மத்திய மகா வித்தியாலயம்,
- பல ஆரம்ப பாடசாலைகள்
- பல உயர்தர பாடசாலைகள்
- சம்மாந்துறை வலய கல்வி அலுவலகம்.
- ஆறு பொது நூலகங்கள்
# சம்மாந்துறை

## கல்வி

### விளையாட்டு

பொது விளையாட்டு மைதானம் ஒன்றும், நீச்சல்தடாகம், உடல்வலுவூட்டல் நிலையம், பெட்மின்டன், மேசைப்பந்து, கூடைப்பந்து மைதானங்களுடன் ஜனாதிபதி விளையாட்டரங்கத் தொகுதி, பொது சிறுவர் பூங்காக்கள் மூன்று ஆகியன காணப்படுகின்றன.
# சம்மாந்துறை

## கல்வி

### தொழிற்துறைகள்

பிரதான தொழில் நெல் விவசாயம், செங்கல் உற்பத்தி, நன்னீர் மீன்பிடி, கல்லுடைத்தல் மற்றும் சிறு கைத் தொழில்களும் உள்ளன.
# சம்மாந்துறை

## இங்கு பிறந்தவர்கள்

- எம். எச். எம். அஷ்ரப்
# மதுரை - போடிநாயக்கனூர் இருப்புப்பாதை

தமிழ்நாட்டில் மதுரை சந்திப்பு தொடருந்து நிலையத்திலிருந்து தேனி மாவட்டத்திலுள்ள போடிநாயக்கனூர் தொடருந்து நிலையம் வரை அமைக்கப்பட்டுள்ள இருப்புப்பாதை குறுகிய பாதையாகும். இப்பாதை மதுரை சந்திப்பு நிலையத்தில் தொடங்கி, பல்கலை நகர், (மதுரை காமராசர் பல்கலைக்கழகம்) செக்கானூரணி, உசிலம்பட்டி, ஆண்டிபட்டி, தேனி வழியாக போடிநாயக்கனூர் வரை செல்கிறது. இந்த இருப்புப்பாதையில் மதுரையிலிருந்து போடிநாயக்கனூர் வரை செல்லும் பயணிகள் தொடருந்து ஒன்று மட்டும் ஒருமுறை சென்று திரும்புகிறது. இந்தத் தொடருந்து ஞாயிற்றுக்கிழமைகளில் இயக்கப்படுவதில்லை.
# கிளிநொச்சி கந்தசுவாமி ஆலயம்

**கிளிநொச்சி கந்தசுவாமி ஆலயம்** இலங்கையின் வட மாகாணத்திலே உள்ள கிளிநொச்சி மாவட்டத்தில் கிளிநொச்சி நகரில் யாழ்ப்பாணம் கண்டியை இணைக்கும் 1-9 (A-9) நெடுஞ்சாலையில் அமைந்த்துள்ளது.  
மேற்கு திசை நோக்கியுள்ள இவ்வாலயத்தில் மூலத்தானத்தில் வேல் பிரதிட்டை செய்யப்பட்டிருக்கிறது. பரிவார தெய்வங்களாக விநாயகர், நடராசர், தட்சணாமூர்த்தி, சமயகுரவர், வைரவர், நவக்கிரகமூர்த்திகள் போன்ற தெய்வங்கள் உள்ளனர். இவ்வாலய மகோற்சவம் ஆண்டு தோறும் ஆவணி மாதம் இடம்பெறும் அதேவேளை கந்த சஷ்டி இவ்வாலயத்தில் இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். கந்த சஷ்டி விரதத்தின் இறுதி நாளன்று இடம்பெறும் சூரன் போர் விழாவும் இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் இடம்பெறும்.
# பரிணாம வளர்ச்சி

1. redirect படிவளர்ச்சிக் கொள்கை
பரிணாமம் என்பது அடுத்தடுத்து வரும் தலைமுறைகளில் உயிரியல் ரீதியான மக்கள்தொகையின் தன்மையின் பண்புகளில் மாற்றம் ஏற்படுவதாகும். பரிணாம செயல்முறைகள் உயிரியல் அமைப்பின் ஒவ்வொரு மட்டத்திலும் பல்லுயிரியலமைப்பிற்கு உயிரூட்டுகின்றன, இதில் உயிரினங்கள், தனிப்பட்ட உயிரினங்கள் மற்றும் மூலக்கூறுகளாகவும் இருக்கலாம்.
பூமியில் உள்ள அனைத்து உயிரினங்களும் பொதுவான மூதாதையர் என அறியப்படுவது லுசா. இது சுமார் 3.5-3.8 பில்லியன் ஆண்டுகளுக்கு முன்பு வாழ்ந்தது, உயிரியல் வாழ்விர்க்கான ஆதரம் "4.1 பில்லியன் ஆண்டுகளுக்கு முன்னர் மேற்கு ஆஸ்திரேலியாவின் பண்டைய பாறைகளில் இருந்தன. 2016 ஆம் ஆண்டு ஜூலை மாதம், பூமியிலுள்ள அனைத்து உயிரினங்களின் LUCA இலிருந்து 355 மரபணுக்களின் தொகுப்பை கொன்டுள்ளதை விஞ்ஞானிகள் கண்டறிந்துள்ளனர்.
19 ஆம் நூற்றாண்டின் சார்லஸ் டார்வின் இயற்கை தேர்வு மூலம் பரிணாம விஞ்ஞானக் கோட்பாட்டை உருவாக்கினார். அவரது புத்தகத்தில் ஆன் தி ஓரிஜின் ஆஃப் ஸ்பிசஸ் (1859) வெளியிடப்பட்டது.
# புவியியல் அடையாளம்

**புவியியல் அடையாளம் **(geographical indication (GI)) ஒருசில வணிகப்பொருட்களின் பெயர் அல்லது சின்னம் குறிப்பிட்ட புவியியல் அமைவிடம் அல்லது மூலத்தை (காட்டாக, நகரம்,பகுதி,நாடு) குறிப்பிடுவதாக அறியப்படுதல் ஆகும். எடுத்துக்காட்டுகள்: திருநெல்வேலி அல்வா, சிறுவாணி நீர், கங்கை நீர், காஞ்சிபுரம் சேலை, பஞ்சாபி கோதுமை, இலங்கை தேயிலை என்பன. இத்தகைய அடையாளம் மூலமாக அந்த வணிகப்பொருளின் பண்புகள் மற்றும் சிறப்பு குறித்த சான்றிதழ் வழங்கப்படுவதாக உறுதிசெய்து கொள்ள இயலும்.
# புவியியல் அடையாளம்

## வரலாறும் சட்டத் தாக்கமும்

ஓரிடத்தின் புகழ்பெற்ற உணவுப் பண்டங்களின் வணிகப்பெயரையும் வணிகச்சின்னத்தையும் பிற நகல் பண்டங்களிலிருந்து பாதுகாக்க பதினொன்பதாம் நூற்றாண்டிலிருந்தே அரசுகள் சட்டங்கள் இயற்றி வந்திருக்கின்றன. இத்தகைய சட்டங்கள் மூலம் வணிகப்போட்டி குறைவதால் எழும் தீமைகளைவிட பயனர்கள் நகல்களிடமிருந்து அடையும் பாதுகாப்பு முதன்மையாகக் கருதப்படுகிறது. பல நாடுகளில் புவியியல் அடையாளம் மூலம் வழங்கப்படும் சட்டப்பாதுகாப்பு வணிகச்சின்னங்களுக்கு அளிக்கப்படும் சட்டப்பாதுகாப்பினை ஒத்தது. இந்தச் சட்டம் ஓர் குறிப்பிட்டப் பகுதி அல்லது புவியியல் அமைவிடத்திலிருந்து அவ்வணிகப்பொருளோ அல்லது அதன் கச்சாப்பொருள்களோ தயாரிக்கப்படாத/சேர்க்கப்படாத நிலையில் அவற்றிற்கு அந்த புவியியல் அடையாளத்தை பயன்படுத்துவதை தடை செய்கிறது. தவிர, இச்சட்டத்தின்படி இந்த அடையாளத்தைப் பேணும் சங்கத்தின் தரத்தேர்வுகளை தேறுவதையும் ஓர் நிபந்தனையாக விதிக்கின்றன. புவியியல் அடையாளம் ஓர் குறிப்பிட்ட நிறுவனத்திற்கோ வணிகச்சின்னத்திற்கோ உரிமையானதல்ல.
# புவியியல் அடையாளம்

## வெளியிணைப்புகள்

- TIME magazine article from August 31, 2003 on geographical indications
- WIPO page on GIs
- Geographic Indications Resource Website
- Caslon Analytics Resources Webpages
-
- A research project on geographical indications
- GI Introduction  
es:Indicación Geográfica
# தென்னக இரயில்வே

**தென்னக இரயில்வே** (*Southern Railway zone*) என்பது விடுதலை பெற்ற இந்தியாவில், இந்திய இரயில்வேயின் 16 மண்டலங்களில் முதன்முதலாக உருவாக்கப்பட்ட மண்டலமாகும். ஏப்ரல் 14, 1951 அன்று தென் இந்திய ரயில்வே கம்பெனி, மெட்ராஸ் மற்றும் தெற்கு மராட்டா ரயில்வே, மைசூர் மாநில இரயில்வே ஆகியவற்றையும் ஒன்றாக இணைத்து உருவாக்கப்பட்டது. தென்னிந்திய இரயில்வே பிரித்தானியர் ஆட்சியில் கிரேட்டர் சௌத்திந்தியன் இரயில்வே நிறுவனமாக பிரிட்டனில் 1853ஆம் ஆண்டு துவங்கப்பட்டு 1890இல் பதியப்பட்டது. இதன் தலைமையகம் திருச்சிராப்பள்ளியாக இருந்தது. தென்னக இரயில்வேயின் தலைமையகம் சென்னையில் உள்ளது.
# தென்னக இரயில்வே

## கோட்டங்கள்

தென்னக இரயில்வேயின் கீழ் ஆறு கோட்டங்கள் இயங்குகின்றன:
- சென்னை
- திருச்சிராப்பள்ளி
- மதுரை
- சேலம்
- பாலக்காடு
- திருவனந்தபுரம்  
இது சேவை புரியும் மாநிலங்கள் தமிழ்நாடு, கேரளா, புதுச்சேரி ஆகியன. இவற்றுடன் ஆந்திரப் பிரதேசம், கர்நாடகம் மாநிலங்களின் சில பகுதிகளும் அடங்கும். ஆண்டுதோறும் 500 மில்லியனுக்கும் கூடுதலான பயணியர் இதன் தொடருந்துகளில் பயணிக்கின்றனர். மற்ற மண்டலங்களைப் போலன்றி தென்னக இரயில்வேயின் வருமானத்தின் பெரும்பகுதி பயணியர் கட்டணம் மூலமாகவே வருகிறது.
# தென்னக இரயில்வே

## முதன்மை இருப்புப்பாதை தடங்கள்

1. சென்னை சென்ட்ரல் - அரக்கோணம் - காட்பாடி - ஜோலார்பேட்டை - சேலம் - ஈரோடு - திருப்பூர் - கோயம்புத்தூர்
1. சென்னை எழும்பூர் - மங்களூரு சென்ட்ரல்
1. சென்னை எழும்பூர் - விழுப்புரம் - விருத்தாசலம் - திருச்சிராப்பள்ளி - திண்டுக்கல் - மதுரை - விருதுநகர் - வாஞ்சிமணியாச்சி - திருநெல்வேலி - நாகர்கோவில் - கன்னியாகுமரி
1. சென்னை எழும்பூர் - தாம்பரம் - செங்கல்பட்டு - விழுப்புரம் - விருத்தாச்சலம் - அரியலூர் - ஸ்ரீரங்கம் - திருச்சிராப்பள்ளி - புதுக்கோட்டை - காரைக்குடி
1. கோயம்புத்தூர் - திருச்சூர் - எர்ணாகுளம் - திருவனந்தபுரம் சென்ட்ரல்
1. மங்களூர் சென்ட்ரல் - கோழிக்கோடு - சோரனூர் - கோயம்புத்தூர்
1. ஈரோடு - கரூர் - திருச்சிராப்பள்ளி - தஞ்சாவூர் - திருவாரூர் - நாகப்பட்டினம் - காரைக்கால்
1. திருச்சி - புதுக்கோட்டை - காரைக்குடி - சிவகங்கை - மானாமதுரை - இராமநாதபுரம் - இராமேஸ்வரம்
1. சேலம் - நாமக்கல் - கரூர் - திண்டுக்கல் - பொள்ளாச்சி -பாலக்காடு
1. புதுச்சேரி - விழுப்புரம் - திருவண்ணாமலை - காட்பாடி
1. திருச்செந்தூர் - திருநெல்வேலி - தென்காசி
1. விருதுநகர் - சிவகாசி - ராஜபாளையம் - ஸ்ரீவில்லிபுத்தூர் - சங்கரன்கோவில் - கடையநல்லூர் - தென்காசி -செங்கோட்டை - கொல்லம்
1. சேலம் - தர்மபுரி - ஓசூர் - பெங்களுரூ
1. சேலம் - மேட்டூர் அணை
1. சேலம் - விருத்தாசலம் - சென்னை எழும்பூர்
1. தஞ்சாவூர் - கும்பகோணம் - மயிலாடுதுறை - கடலூர் - விழுப்புரம்
1. வாஞ்சிமணியாச்சி - தூத்துக்குடி
1. விருதுநகர் - அருப்புக்கோட்டை - மானாமதுரை
1. காரைக்குடி - திருத்துறைப்பூண்டி - திருவாரூர் - மயிலாடுதுறை
1. கடலூர் துறைமுகம் சந்திப்பு - விருதாச்சலம் சந்திப்பு
1. கடலூர் துறைமுகம் - திருச்சிராப்பள்ளி சந்திப்பு
1. நீடாமங்கலம் - மன்னார்குடி
# தென்னக இரயில்வே

## சிறப்புகள்

### நீலகிரி மலை ரயில்

இந்த ரயிலின் வழித்தடத்தில் மேட்டுப்பாளையம் முதல் குன்னூர் வரை உள்ள பகுதி ஆசியாவிலேயே மிகவும் செங்குத்தான பகுதி. இந்த பகுதியின் 45 கிலோமீட்டர் தொலைவில் மொத்தம் 208 வளைவு, 16 குகை பாதை, 250 பாலங்கள் ஆகியன உள்ளன. ரயில் மலையில் ஏறும்போது என்ஜின் பின்புறத்தில் இருக்கும். அதாவது இழுத்து செல்லாமல் தள்ளிச் செல்லும்.
# தென்னக இரயில்வே

## சிறப்புகள்

### பாம்பன் பாலம்

இது கடல் மேல் அமைந்துள்ள இருப்புவழி பாதை பாலம். கப்பல் இப்பாலத்தை கடக்கும் பொழுது இப்பாலம் இரண்டாக பிரிந்து மேலே எழும்பி வழி விட்டு பின் ஒன்று சேரும். இத்தொழில் நுட்ப விசித்திரம் 20ஆம் நூற்றாண்டு (1914) தொடக்கத்தில் கட்டப்பட்டது .
# தென்னக இரயில்வே

## சிறப்புகள்

### வல்லார்பாடம் பாலம்

இது கேரள மாநிலத்தின் எர்ணாகுளம் மாவட்டத்தில் அமைந்துள்ள இந்தியாவின் மிக நீளமான (4.62கி.மீ.) தொடருந்து பாலமாகும். இது வல்லார்பாடம் சர்வதேச சரக்கு பெட்டக முனையத்தையும் கொச்சியின் புறநகரான எடப்பள்ளியையும் இணைக்கிறது. இது எண்பது சதவிகிதம் வேம்பநாட்டு ஏரி மீதும், மூன்று சிறு தீவுகளின் மீதும் அமைந்து உள்ளது.
# தென்னக இரயில்வே

## சிறப்புகள்

### பொன்மலை பணிமனை

இது திருச்சிராப்பள்ளியில் அமைந்துள்ளது. டார்ஜிலிங் மலை ரயிலுக்காக எண்ணெயில் இயங்கும் என்ஜினை உருவாக்கியது. மொசாம்பிக் உள்ளிட்ட சில நாடுகளுக்காக 3000 எச்.பி கபே கேஜ் டீசல் எஞ்சினை உருவாக்கியது. மீட்டர் கேஜ் எஞ்சினை சிறு உபயோகத்திற்காக பயன்படும் வகையில் அகல பாதை எஞ்சினாக மாற்றியது.
# திறந்தவெளி அருங்காட்சியகம்

—டென்மார்க்கின் ஆரசு நகரில் உள்ள ஒரு திறந்தவெளி அருங்காட்சியகம்]]
**திறந்தவெளி அருங்காட்சியகம்** என்பது காட்சிப்பொருட்களைத் திறந்த வெளியில் காட்சிக்கு வைக்கும் ஒரு சிறப்பு வகை அருங்காட்சியகம் ஆகும். முதலாவது திறந்தவெளி அருங்காட்சியகம் இசுக்கண்டினேவியாவில் 19 ஆம் நூற்றாண்டின் இறுதிப்பகுதியில் நிறுவப்பட்டது. இது விரைவிலேயே ஐரோப்பாவின் பல பகுதிகளுக்கும், வட அமெரிக்காவுக்கும் பரவியது.  
வாழ்நிலை அருங்காட்சியகம் அல்லது வாழ்நிலை வரலாற்று அருங்காட்சியகம் எனப்படுவது திறந்தவெளி அருங்காட்சியகங்களின் ஒரு வகை. இந்த அருங்காட்சியகங்களில் ஒரு குறிப்பிட்ட காலத்தைச் சேர்ந்த உடைகளை அணிந்திருப்பவர்கள் அக்கால வாழ்க்கை முறைகளைச் செயற்பாடுகள் மூலம் காட்டுவர். அவர்கள் தற்காலத்தை விட வேறுபட்ட இன்னொரு காலத்தில் வாழ்வது போலவே நடிப்பர். அவர்கள் அக்காலத்து, அன்றாட வீட்டு வேலைகள், கைப்பணிகள், தொழில் முதலியவற்றை அக்காலத்தில் நிகழ்ந்ததுபோலவே செய்து காட்டுவர். பழைய வாழ்க்கை முறைகளை இக்காலத்துப் பார்வையாளர்களுக்கு விளக்குவதே இதன் நோக்கம் ஆகும்.
# சுந்தரம் கரிவரதன்

**சுந்தரம் கரிவரதன்** அல்லது சுருக்கமாக **கரி** (சூன் 20, 1954 கோயம்புத்தூர், இந்தியா–ஆகத்து 24, 1995 )இந்தியாவின் தானுந்து விளையாட்டுகளில் நீங்கா இடம் பெற்றவர் ஆகும். ஓர் சிறந்த ஃபார்முலா ஒன்று ஓட்டுனராக இருந்தது மட்டுமன்றி பல ஃபார்முலா தானுந்திகளை வடிவமைப்பதிலும் தயாரிப்பதிலும் பெயர் பெற்றார். இவர் வடிவமைத்த திறந்தவெளி சக்கரங்களுடன் கூடிய மாருதி ஃபார்முலா பந்தய தானுந்தி குறிப்பிடத்தக்கது. இவரது மற்ற குறைந்தவிலை பந்தயக்கார்கள் பிற போட்டியாளர்களுக்கு உதவியாக இருந்தது. நாராயண் கார்த்திகேயன், கருண் சந்தோக், அர்மான் எப்ராகிம் போன்றோர் தானுந்து விளையாட்டுகளில் பங்கேற்க முதன்மைக் காரணமாக இருந்தார். தமது 41ஆம் அகவையில் பயிற்சி வானூர்தி ஓட்டுகையில் விபத்து நிகழ்ந்து மரணமடைந்தார்.
# சுந்தரம் கரிவரதன்

## இளமை

கரிவரதன் கோவையின் முன்னணி தொழிலதிபரும் இலட்சுமி மில் குழும குடும்பத்தினருமாகிய ஜி. கே. சுந்தரத்திற்கு சூன் 20,1954 அன்று பிறந்தார். கோவையில் பள்ளிப்படிப்பை முடித்து பூ. சா. கோ. தொழில்நுட்பக் கல்லூரியில் இயந்திரவியல் பொறியியல் பட்டம் பெற்றார். முதுகலைப் பட்டத்தை அமெரிக்காவின் லாஸ் ஏஞ்சலஸ் நகரத்தில் உள்ள கலிபோர்னியா பல்கலைக்கழகத்தில் பெற்றார்.
# சுந்தரம் கரிவரதன்

## வானூர்தி பறத்தல் ஆர்வம்

இயக்கவியல் மற்றும் விமான போக்குவரத்து துறையில் ஆர்வம் கொண்டிருந்துள்ளார். அவரது குடும்பத்தினர் அவர்களுக்கென்று ஒரு சொந்த செஸ்னா விமானம் வைத்திருந்தனர்.
# சுந்தரம் கரிவரதன்

## மேலும் பார்க்க

- கரி தானுந்து விரைவுச்சாலை
# ஒருங்கிணை சேவை எண்ம வலையமைப்பு

**ஒருங்கிணை சேவை எண்ம வலையமைப்பு** (**ஐ.எஸ்.டி.என்** ) என்பது பொது தொலைபேசி வலையமைப்பில் (public switched telephone network) இருந்து வரும் பாரம்பரிய மின்சுற்றுகள் வழியாக ஒலி, ஒளி, தரவு மற்றும் பிற வலையமைப்பு சேவைகளின் இலக்குமுறைப் பரப்புகையை ஒரே நேரத்தில் கையாள்வதற்கான தொலைதொடர்பு தரமுறைகளின் ஒரு தொகுப்பாகும்.  
ஒருங்கிணை சேவை எண்ம வலையமைப்பு புழக்கத்துக்கு வருமுன், தொலைபேசி அமைப்பு முறையானது, தரவுகளுக்காக சில சிறப்பு சேவைகளை மட்டும் வைத்து கொண்டு, குரலொலியைக் கொண்டு செல்வதற்கான ஒரு வழியாக மட்டுமே பார்க்கப்பட்டது. ஒரே கம்பிகளில் தரவு மற்றும் குரலொலி இரண்டையும் ஒன்றாக கொண்டு செல்வது ஒருங்கிணை சேவை எண்ம வலையமைப்பின் முக்கிய சிறப்பம்சமாகும், இதனோடு சேர்ந்திருக்கும் வசதிகள் பழைய தொலைபேசி அமைப்புமுறையில் கிடையாது. ஒருங்கிணை சேவை எண்ம வலையமைப்புக்கு பல்வேறு வகையான அணுகும் இடைமுகங்கள் இருக்கின்றன, இவை அடிப்படை வீத இடைமுகம் (BRI), முதன்மை வீத இடைமுகம் (PRI), மற்றும் அகலக்கற்றை ஐ.எஸ்.டி.என் (B-ISDN) என்று வரையறுக்கப்பட்டிருக்கின்றன.  
ஒருங்கிணை சேவை எண்ம வலையமைப்பு ஒரு மின்சுற்று-மாற்றும் தொலைபேசி வலையமைப்பு அமைப்புமுறையாகும், ஆனால் இது packet switched வலையமைப்புகள் அதனை அணுகுவதற்கும் இடமளிக்கிறது, மேலும் சாதாரண தொலைபேசிச் செப்புக் கம்பிகள் வழியாகவே குரலொலி மற்றும் தரவு ஆகிய இரண்டின் இலக்குமுறைப் பரப்புகையையும் அனுமதிக்கும் வகையில் வடிவமைக்கப்பட்டிருக்கிறது, இதனால் ஒரு தொடர்முறை தொலைபேசி அளிக்கும் குரலொலி தரத்தை விட இதில் சிறப்பான தரம் கிடைக்கிறது. இது மின்சுற்று-மாற்றும் இணைப்புகளையும் (குரலொலி அல்லது தரவு இரண்டிற்கும்), மற்றும் packet switched இணைப்புகளையும் (தரவுகளுக்கு மட்டும்) நொடிக்கு 64 கிலோபிட் மடங்குகளின் வேகத்தில் அளிக்கிறது. சில நாடுகளில் இணையத்தைப் பயன்படுத்த ஐ.எஸ்.டி.என் ஒரு முக்கிய சந்தை பயன்பாடாக அமைந்துள்ளது, இவ்வாறான இடங்களில் மோலோட்டம் மற்றும் கீழோட்டம் திசைகளில் ISDN அதிகபட்சமாக நொடிக்கு 128 கிலோபிட்கள் வேகத்தை அளிக்கிறது. ஐ.எஸ்.டி.என் B-தடங்கள் உயர்ந்த தரவு வேகவிகிதத்தை எட்ட இணைக்கப்படுகின்றன, இவற்றில் சுமார் 3 அல்லது 4 BRI-கள் (அதாவது, 6 முதல் 8 வரையிலான நொடிக்கு 64 கிலோபிட்களின் தடங்கள்) இணைக்கப்படுகின்றன.  
ஐ.எஸ்.டி.என் என்பதை அதன் பயன்பாட்டின் அடிப்படையில் ஒரு குறிப்பிட்ட நெறிமுறையுடன், Q.931 போன்ற நெறிமுறையுடன், தவறாக புரிந்து கொள்ள கூடாது, ஐ.எஸ்.டி.என் என்பது OSI மாடலின் கருத்தில் ஒரு வலையமைப்பாக, தரவு-தொடுப்பாக மற்றும் ஸ்தூல அடுக்காக நிறுவப்படுகிறது. பரந்த கண்ணோட்டத்தில் பார்த்தால், ஐ.எஸ்.டி.என் என்பது OSI மாடலின் அடுக்குகள் 1,2 மற்றும் 3 ஆகியவற்றில் இருக்கும் இலக்குமுறை சேவைகளின் ஒரு தொகுப்பாக கருதப்படுகிறது. ஒரே சமயத்தில் குரலொலி மற்றும் தரவு சேவைகள் இரண்டையும் அணுகுவதற்கான வசதியை அளிக்க ஐ.எஸ்.டி.என் வடிவமைக்கப்பட்டிருக்கிறது.  
எவ்வாறிருப்பினும், பொதுவான உபயோகம் ஐ.எஸ்.டி.என்-ஐ Q.931 மற்றும் அதனோடு சார்ந்த நெறிமுறைகளுக்குள் எல்லைக்கட்டிவிட்டது, மின்சுற்று-மாற்றும் இணைப்புகளை உருவாக்குவதற்கும், நீக்குவதற்குமான நெறிமுறைகளின் ஒரு தொகுப்பாக இருக்கும் இவை, பயனர்களுக்கு நவீன அழைப்பு வசதிகளை அளிக்கின்றன. இவை 1986-ல் அறிமுகப்படுத்தப்பட்டன.  
ஓர் ஒளிப்படக் கலந்தாய்வுக் கூட்டத்தின் போது, தனிநபர்களின் மேஜையிட ஒளிப்படக் கலந்தாய்வுக்கூட்ட அமைப்புமுறைகளுக்கும் மற்றும் குழுவின் (அறை) ஒளிப்படக் கலந்தாய்வுக்கூட்டங்களுக்கும் இடையே ஒரே சமயத்தில் குரலொலி, வீடியோ மற்றும் எழுத்துப் பரப்புகையை ஐ.எஸ்.டி.என் அளிக்கிறது.
# ஒருங்கிணை சேவை எண்ம வலையமைப்பு

## ஐ.எஸ்.டி.என் உட்கூறுகள்

- ஒரேயொரு இணைப்பில் தரவு, குரலொலி, வீடியோ, மற்றும் மின்நகல் ஆகியவற்றில் குறைந்தபட்சம் ஏதாவது இரண்டை ஒரேநேரத்தில் இணைப்புகளில் அளிப்பதையே *ஒருங்கிணைந்த சேவைகள்* ஐ.எஸ்.டி.என்-இன் திறனாக குறிப்பிடுகிறது.
அந்த கம்பியில் பல உபகரணங்களை இணைத்து கொண்டு, தேவைப்படும் போது பயன்படுத்தி கொள்ளலாம். அதாவது, ஒரு ஐ.எஸ்.டி.என் இணைப்பானது பல தொடர்முறை தொலைபேசி இணைப்புகளை வாங்க வேண்டிய கட்டாயத்தை ஏற்படுத்தாமல், பெரும்பாலான மக்களின் முழுமையான தொலைதொடர்பு தேவைகளை அதிக பரப்புகை வேகத்தில் கையாள்கிறது என்பதையே இது குறிக்கும்.
# ஒருங்கிணை சேவை எண்ம வலையமைப்பு

## அடிப்படை வீத இடைமுகம்

அடிப்படை வீத இடைமுகம் (BRI) என்பது ஐ.எஸ்.டி.என்-க்கான ஆரம்ப நிலை இடைமுகமாகும், இதில் ஒரு நிலையான தொலைபேசி தாமிர கம்பிகள் இணைப்பின் மூலமாக 128 kbit/s வேகத்தில் சேவை அளிக்கப்படும். 144 kbps விகிதம் இரண்டு 64 kbps தாங்கிச்செல்லும் தடமாகவும் ('B' தடங்கள்), ஒரு 16 kbps குறிகையாக்க தடமாகவும் ('D' தடம் அல்லது டெல்டா தடம்) பிரிக்கப்படுகிறது.  
BRI என்பது சில நேரங்களில் 2B+D என்றும் குறிப்பிடப்படுகிறது  
இந்த இடைமுகம் பின்வரும் வலையமைப்பு இடைமுகங்களைக் குறிப்பிடுகிறது:
- *U இடைமுகம்* என்பது இணைப்பகத்திற்கும், ஒரு *வலையமைப்பு கடைநிலை சாதனத்திற்கும்* (network terminating unit) இடையே இருக்கும் ஓர் இரண்டு-கம்பி இடைமுகமாகும், இது வட அமெரிக்கா தவிர்த்த வலையமைப்புகளில் பொதுவாக வரையறை புள்ளியாக இருக்கிறது.
- *T இடைமுகம்* என்பது ஒரு கணினிமயப்பட்ட சாதனத்திற்கும் மற்றும் ஒரு *கடைநிலை அடாப்டருக்கும்* இடையிலான ஒரு சீரியல் இடைமுகமாகும், இலக்குமுறை அமைப்பில் இது ஒரு மோடம் இணையானதாகும்.
- *S இடைமுகம்* என்பது ஒரு நான்கு-கம்பி தொகுப்பு, ஐ.எஸ்.டி.என் வாடிக்கையாளர் சாதனங்கள் இதில் இணைக்கப்பட்டிருக்கும்; S & T ஆதார இடங்கள் பொதுவாக ஒரு NT1-ல் 'S/T' என்று எழுதப்பட்ட ஒரேயொரு இடைமுகமாக நிறுவப்படுகிறது
- *R இடைமுகம்* என்பது ஒரு ஐ.எஸ்.டி.என் அல்லாத சாதனத்திற்கும், ஒரு கடைநிலை adaptor-க்கும் இடையிலான புள்ளியை வரையறுக்கிறது, இது இதுபோன்ற ஒரு சாதனத்திற்கு உள்ளேயே, வெளியேயும் மொழிமாற்றம் செய்கிறது.  
BRI-ஐ.எஸ்.டி.என் ஐரோப்பாவில் மிகவும் பிரபலமாகும், ஆனால் வட அமெரிக்காவில் இது மிகவும் குறைந்தளவே பயன்படுத்தப்படுகிறது. இது ஜப்பானிலும் பெருமளவில் பயன்படுத்தப்படுகிறது - இங்கு இது INS64 என்று அழைக்கப்படுகிறது.
# ஒருங்கிணை சேவை எண்ம வலையமைப்பு

## முதன்மை வீத இடைமுகம்

முதன்மை வீத இடைமுகம் என்பது மற்றொரு ஐ.எஸ்.டி.என் சேவையாகும், இது உலகின் பெரும்பாலான இடங்களில் ஒரு E1-ஆக (2048 kbit/s) கொண்டு செல்லப்படுகிறது. ஒரு E1 என்பது 64 kbps கொண்ட 30 'B' தடங்களையும், 64 kbps கொண்ட ஒரு 'D' தடத்தையும் மற்றும் 64 kbps கொண்ட ஒரு மாற்றக்கூடிய மற்றும் alarm தடத்தையும் கொண்டிருக்கும். வட அமெரிக்காவில் PRI சேவையானது 1544 kbps (24 தடங்கள்) கொண்ட ஒன்று அல்லது பல T1-களில் (சில சமயம் இது 23B+D என்று குறிப்பிடப்படுகிறது) அனுப்பப்படுகிறது. ஒரு 'T1' என்பது 23 'B' தடங்களையும், குறிகையாக்கத்திற்காக (ஜப்பான் J1 என்றழைக்கப்படும் ஒரு மின்சுற்றைப் பயன்படுத்துகிறது, இதுவும் T1-ஐ போன்றதே ஆகும்) 1 'D' தடத்தையும் கொண்டிருக்கும்.  
வட அமெரிக்காவில், ஒரேயொரு D தடம் இரண்டு அல்லது அதற்கு மேற்பட்ட PRI-களைக் கட்டுப்படுத்த NFAS அனுமதிக்கிறது, சில நேரங்களில் இது "23B+D + n*24B" என்று அழைக்கப்படுகிறது. D-தடம் பின்புலசேமிப்பானது, முதன்மை D தடம் பழுதடையும் போது பயன்படுத்துவதற்காக இரண்டாவது D தடத்தை அனுமதிக்கிறது. NFAS-ன் ஒரு பிரபல பயன்பாடு T3-ல் அமைந்துள்ளது.  
PRI-ஐ.எஸ்.டி.என் உலகம் முழுவதும் பிரபலமாகும், குறிப்பாக PBX-களுக்கான PSTN மின்சுற்றுகளின் இணைப்புகளில் இது மிகவும் பிரபலமாகும்.  
குறைந்த விரிவகலம் கொண்ட BRI மின்சுற்றிற்கு பல வலையமைப்பு நிபுணர்கள் "ஐ.எஸ்.டி.என்" என்ற வார்த்தையைப் பயன்படுத்தினாலும் கூட, வட அமெரிக்காவில் பெரும்பாலான ISDN சேவைகள் உண்மையில் PRI மின்சுற்றுகளாக இருந்து PBX-க்காக செயலாற்றி வருகின்றன.
# ஒருங்கிணை சேவை எண்ம வலையமைப்பு

## தரவுத் தடம்

Bearer தடம் (B) என்பது G.711 குறியேற்றத்துடன் 8 கிலோஹெர்ட்சில் 8 பிட்களாக சாம்பிள் செய்யப்பட்ட ஒரு தரமுறைப்பட்ட 64 kbps குரலொலி தடமாகும். B-தடங்களும் இலக்குமுறை தடங்கள் தான் என்பதால், அவையும் தரவுகளைக் கொண்டு செல்லும்.  
இந்த தடங்களில் ஒவ்வொன்றும் DS0 என்று அழைக்கப்படுகின்றன.  
பெரும்பாலான B தடங்கள் ஒரு 64 kbps குறியாக்கத்தைக் கொண்டு செல்லும், ஆனால் RBS இணைப்புகளில் கொண்டு செல்லப்படுவதற்காக, 56kbps அளவிற்கும் சில தடங்கள் குறைக்கப்பட்டிருக்கும். கடந்த காலத்தில் இதுவொரு பிரச்சினையாக இருந்தது, ஆனால் தற்போதைய காலத்தில் இதுவொரு பிரச்சினையாக இல்லை.
# ஒருங்கிணை சேவை எண்ம வலையமைப்பு

## குறிகையாக்க தடம்

குறிகையாக்க தடம் (D) குறிகையாக்கத்திற்கான, தொடுப்பின் மற்றொரு பகுதியுடன் Q.931-ஐ பயன்படுத்துகிறது.
# ஒருங்கிணை சேவை எண்ம வலையமைப்பு

## X.25

ஒரு BRI இணைப்பில் B அல்லது D தடங்களிலும், ஒரு PRI இணைப்பில் B தடங்களிலும் X.25-ஐ கொண்டு செல்ல முடியும். D-சேனலின் வழியாக X.25 என்பது மோடம் அமைப்பைத் தவிர்த்துவிடுவதாலும், B-தடம் வழியாக மைய அமைப்புமுறையுடன் அது இணைப்பை ஏற்படுத்தி மோடம்களின் தேவையைத் தவிர்த்து விடுவதாலும், மைய அமைப்புமுறைகளின் தொலைபேசி இணைப்புகளைச் சிறப்பாக பயன்படுத்துவதாலும், பல்வேறு விற்பனை-முறை (கிரெட் கார்டு) உபகரணங்களில் இதுவே பயன்படுத்தப்படுகிறது.  
X.25 ஆனது "Always On/Dynamic ஐ.எஸ்.டி.என்", அல்லது AO/DI என்றழைக்கப்பட்ட ISDN நெறிமுறையின் ஒரு பாகமாக இருந்தது. இது X.25-இல் இருக்கும் D தடம் வழியாக பயனர் இணையத்துடன் ஒரு நிலையான பல-தொடுப்பு PPP இணைப்பை ஏற்படுத்தி கொள்ள அனுமதிக்கிறது.
# ஒருங்கிணை சேவை எண்ம வலையமைப்பு

## ஃபிரேம் ரிலே

எழுத்துவடிவில், BRI மற்றும் PRI-ன் D தடங்களின் வழியாக இஃபிரேம் ரிலே வேலை செய்ய முடியும், ஆனால் பயன்படுத்தும் போது, அது எப்போதாவது தான் வேலை செய்கிறது.